Period: Old Babylonian
Genre: Royal Inscription
Transliteration:
<SURFACE>
{d}nergal en mah
usu gal tuku
ni₂ me-lam₂ šu du₇
sag-kal kur gu₂-erim₂ šu hul di
ki-bal zar-re-eš du₈
dingir-ra-ni-ir
ri-im{d}sin
nun ni₂-tuku nibru{ki}
u₂-a uri₅{ki}ma
lugal larsa{ki}ma
lugal ki-en-gi ki-uri-ke₄
e₂-erim₂-haš-haš
ki-tuš nam-ur-sag-ga₂-ka-ni
tuš-u₃-de₃ ba-ab-du₇-a
nam-til₃-la-ni-še₃
u₃ nam-til₃
ku-du-ur-ma-bu-uk
a-a ugu-na-še₃
u₄ su₃-ra₂-še₃ mu-du₃
ur₅-še₃-am₃
{d}nergal
dingir sag du-ga-na
igi zalag u₃-mu-un-ši-in-bar
ki me₃-ka
a₂ zid-da-na
he₂-en-da-ab-ri
kur nig₂ bal-a-na
šu-ni sa₂ he₂-eb₂-be₂

Cuneiform:
<SURFACE>
𒀭𒊊𒀕𒃲𒂗𒈤
𒀉𒆗𒃲𒌇
𒉎𒈨𒉈𒋗𒌌
𒊕𒆗𒆳𒄘𒉈𒊒𒋗𒅆𒌨𒁲
𒆠𒁄𒇡𒊑𒌍𒂃
𒀭𒊏𒉌𒅕
𒊑𒅎𒀭𒌍
𒉣𒉎𒌇𒂗𒆤𒆠
𒌑𒀀𒋀𒀊𒆠𒈠
𒈗𒌓𒀕𒆠𒈠
𒈗𒆠𒂗𒄀𒆠𒌵𒆤
𒂍𒉈𒊒𒋻𒋻
𒆠𒆪𒉆𒌨𒊕𒂷𒅗𒉌
𒆪𒅇𒉈𒁀𒀊𒌌𒀀
𒉆𒋾𒆷𒉌𒂠
𒅇𒉆𒋾
𒆪𒁺𒌨𒈠𒁍𒊌
𒀀𒀀𒌋𒅗𒈾𒂠
𒌓𒋤𒁺𒂠𒈬𒆕
𒄯𒂠𒀀𒀭
𒀭𒊊𒀕𒃲
𒀭𒊕𒁺𒂵𒈾
𒅆𒌓𒅇𒈬𒌧𒅆𒅔𒁇
𒆠𒀞𒅗
𒀉𒍣𒁕𒈾
𒃶𒂗𒁕𒀊𒊑
𒆳𒃻𒁄𒀀𒈾
𒋗𒉌𒁲𒃶𒌈𒁉